b'\n_START_ARTICLE_\nLogos\n_START_PARAGRAPH_\nLogos (l\xc3\xb3gos, gr\xc5\xa1ko \xce\xbb\xcf\x8c\xce\xb3\xce\xbf\xcf\x82; mno\xc5\xbeina \xce\xbb\xcf\x8c\xce\xb3\xce\xbf\xce\xb9) je filozofski termin, ki ga v sloven\xc5\xa1\xc4\x8dino najpogosteje prevajamo kot razum, um. Pogosto je uporabljen tudi v pomenu beseda, govor. Odtod pogost pomen razlaga, razlog._NEWLINE_Beseda logos je etimolo\xc5\xa1ko sorodna slovenskim besedam brati in nabirati, zbirati._NEWLINE_Dobesedno razumevanje logosa samo z navedenimi prevajalskimi re\xc5\xa1itvami lahko omejuje mnogozna\xc4\x8dnost in \xc5\xa1ir\xc5\xa1i pomen logosa - tako v filozofski kot v vsakdanji rabi v Anti\xc4\x8dni Gr\xc4\x8diji. Problem pri definiranju je tudi izrazita samorefleksivnost logosa: vsako preiskovanje in opredelitev (definiranje) logosa, je \xc5\xbee aktualizirano kot dejavnost logosa tj. razuma, mi\xc5\xa1ljenja. Obstaja tveganje, da slovarski predvodi prevedejo samo omejen pomen ter spregledajo dinamiko tega pojma v razumevanju (celoten sklop \xc4\x8dlovekovih intelektualnih dejavnosti, od javnega govora med ve\xc4\x8d udele\xc5\xbeenci do povsem ponotranjenega toka misli ene osebe).\n_START_SECTION_\nFilozofska raba\n_START_PARAGRAPH_\nHrva\xc5\xa1ki filozof Branko Bo\xc5\xa1njak je ozna\xc4\x8dil zgodovino gr\xc5\xa1ke misli kot genezo mi\xc5\xa1ljenja o logosu. Za razliko od filozofskega termina ousia, ki ga lahko nave\xc5\xbeemo na pomensko ozko predfilozofsko rabo v pomenu premo\xc5\xbeenja oziroma lastnine, pri logosu ne zasledimo nekega ozkega, predfilozofskega prvotnega pomena. Logos se pogosto povezuje s pomenom predfilozofske oblike zgodbe oziroma mita.\n_START_SECTION_\nTeolo\xc5\xa1ka raba\n_START_PARAGRAPH_\nFilon Aleksandrijski kot vmesni \xc4\x8dlen med pozno stoo in zgodnjim kr\xc5\xa1\xc4\x8danstvom.\n_START_SECTION_\nV islamu\n_START_PARAGRAPH_\nKalam (arabsko \xd8\xb9\xd9\x84\xd9\x85 \xd8\xa7\xd9\x84\xd9\x83\xd9\x84\xd8\xa7\xd9\x85): dobesedno beseda\xe2\x80\x8e, govor, metoda diskurzivnega razvijanja misli, razumsko dialekti\xc4\x8dna teologija. Ibn Al-Arabi, Mohamed kot logos.\n_START_SECTION_\nSodobne interpretacije\n_START_PARAGRAPH_\nGlede na etimolo\xc5\xa1ko sorodnost gr\xc5\xa1kega \xce\xbb\xcf\x8c\xce\xb3\xce\xbf\xcf\x82 s slovenskimi besedami brati, nabirati, zbirati, bi bil mo\xc5\xbeen tudi prevod zbir.'